
	          Republika Hrvatska
TRGOVAČKI SUD U ZAGREBU
         Zagreb, Amruševa 2/II


4.  St-3102/15
U  I M E  R E P U B L I K E   H R V A T S K E
R J E Š E NJ E

	TRGOVAČKI SUD U ZAGREBU, po sucu toga suda Jasenki Rundek, u pravnoj stvari podnositelja zahtjeva Financijske agencije, RC Zagreb,  za pokretanjem  skraćenog stečajnog postupka nad dužnikom HACIENDA d.o.o., Zagreb (Grad Zagreb), Medvedgradska 56, OIB: 68827655591, dana 6. svibnja 2016. 

r i j e š i o    j e

Obustavlja se skraćeni stečajni postupak nad dužnikom HACIENDA d.o.o., Zagreb (Grad Zagreb), Medvedgradska 56, OIB: 68827655591.

Obrazloženje

	Zahtjev za provedbu skraćenog stečajnog postupka nad gore navedenom pravnom osobom podnijela je ovome sudu Financijska agencija, RC Zagreb, Podružnica Karlovac (dalje: FINA), temeljem odredbe čl. 429. Stečajnog zakona (NN 71/15, dalje SZ), navodeći da su kod dužnika ispunjeni uvjeti iz čl. 428. SZ-a: da dužnik nema zaposlenih, da nisu ispunjeni uvjeti za pokretanje drugog postupka radi brisanja istog iz sudskog registra te da u Očevidniku redoslijeda osnova za plaćanje (dalje: ORP) dužnik ima evidentirane neizvršene osnove za plaćanje u neprekidnom razdoblju od 120 dana.
	Zaključkom ovog suda br. St-3102/15 od 4. siječnja 2016. pozvani su vjerovnici dužnika da u roku od 45 dana od isteka osmog dana od objave na mrežnoj stranici e-Oglasne ploče ovog suda predlože otvaranje stečajnog postupka nad ovim dužnikom.
	Podneskom od 25. siječnja 2016. vjerovnik Republika Hrvatska, Ministarstvo financija, Porezna uprava predložila je otvaranje stečajnog postupka nad ovim dužnikom.
Temeljem gore navedenog proizlazi da nisu ispunjeni uvjeti za provedbu skraćenog stečajnog postupka sukladno čl. 428. SZ-a, te je stoga odlučeno kao u izreci ovog rješenja.

U Zagrebu 6. svibnja 2016.

	S U D A C:
JASENKA RUNDEK, v.r.


Uputa o pravnom lijeku:
Protiv ovog rješenja dopuštena je  žalba Visokom trgovačkom sudu RH, a koja se podnosi u roku od 8 dana ovome sudu u 3 primjerka.  

Za točnost otpravka-ovlašteni službenik:
         (Katarina Babić)

